उसके बेटे ने वीडियो बनाकर खुलासा किया; अब दोनों गिरफ्तार
दिल्ली में 68 साल के शख्स ने अप्रैल 2023 में नाबालिग लड़की से रेप किया। इस दौरान आरोपी के बेटे ने घटना का वीडियो बना लिया। Senior Citizen Rapes Teen In Delhi, Son Films It
दिल्ली में 68 साल के शख्स ने अप्रैल 2023 में नाबालिग लड़की से रेप किया। इस दौरान आरोपी के बेटे ने घटना का वीडियो बना लिया। बेटे ने वीडियो पीड़ित के पिता को दिखाया, इसके बाद परिवार ने पुलिस में शिकायत की। अब पुलिस ने रेप के आरोपी शख्स और वीडियो बनाने वाले उसके बेटे को गिरफ्तार कर लिया है।
दिल्ली पुलिस ने गुरुवार को बताया कि बुजुर्ग ने पड़ोस में रहने वाली 16 साल की लड़की से रेप किया था। इस दौरान आरोपी के बेटे ने वीडियो रिकॉर्ड कर लिया। घटना 20 से 30 अप्रैल की बीच की है। आरोपी ने पीड़ित को घटना के बारे में किसी को न बताने की धमकी दी थी।
आरोपी के अपने बेटे से संबंध अच्छे नहीं थे
27 जून को पीड़ित के पिता ने जब वारदात का वीडियो देखा तब उसने पुलिस में शिकायत करने का फैसला किया। लड़की के पिता ने पुलिस को बताया कि आरोपी हमारा पड़ोसी है।घटना के दिन लड़की अपने घर के बाहर थी, तभी पड़ोसी उसे फुसलाकर अपने घर ले गया। यहां शख्स ने लड़की के साथ रेप किया।
बुजुर्ग के बेटे को पिता पर शक हुआ तो वह उसका पीछा करते हुए मौके पर पहुंचा और वारदात का वीडियो बना लिया। पुलिस ने बताया कि आरोपी अपनी पत्नी और बच्चे के साथ रहता है। बेटे के पिता से संबंध अच्छे नहीं थे।
POCSO सहित कई धाराओं में केस दर्ज
सागर सिंह कलसी डिप्टी कमिश्नर (नॉर्थ) ने कहा कि पूछताछ के बाद बुजुर्ग और उसके बेटे को गिरफ्तार कर न्यायिक हिरासत में भेज दिया गया है। आरोपी (बुजुर्ग) पर IPC की धारा 376 (रेप), 506 (आपराधिक धमकी), 354 और POCSO के तहत केस दर्ज कर लिया है। रेप के दौरान वीडियो बनाने के आरोप में बुजुर्ग के बेटे के खिलाफ पुलिस सबूत इकट्ठे कर रही है।
DCP (नॉर्थ) ने बताया कि पीड़ित के पड़ोस में रहना वाला नरेंद्र नाम का शख्स उन पर केस वापस लेने का दबाव बना रहा है। परिवार की शिकायत के आधार पर नरेंद्र के खिलाफ भी केस दर्ज किया गया है। पुलिस का कहना है कि नरेंद्र आरोपी बुजुर्ग के इशारे पर पीड़ित परिवार को डरा रहा था।
उधर, पीड़ित की काउंसलिंग कराई गई है। उसे मेडिकल टेस्ट के लिए भेजा गया है। क्रिमिनल प्रोसिजर कोड की धारा 164 के तहत न्यायाधीश के सामने लड़की का बयान दर्ज किया जाएगा।